**Oradya Hava Limanı** (*rum.* Aeroportul Internațional Oradea, mac. Nagyváradi Nemzetközi Repülőtér) (IATA: **OMR**, ICAO: **LROD**) — beynəlxalq hava limanı, Rumıniyanın şimal-qərbində Oradya şəhərindən 5 km cənub-qərbdə, Bihor judetsində, Macarıstana aparan avtomobil və dəmir yolu yaxınlığında yerləşir. Rumıniyada turizm potensialının (Baile Felix isti bulaqları, Padişin qoruq ərazisi və s.) inkişafında mühüm amildir. E60 Avropa marşrutu yolunun və inşası davam etdirilən A3 Transilvaniya avtomobil yolunun yaxınlığında yerləşir. 2017-ci ildə müasir bir hava limanının açılması son iki ildə sərnişin və yük daşımalarını iki dəfə artırmışdır. Debresen (82 km, Macarıstan) və Kluj-Napoki (165 km) hava limanlarına rəqib sayılır.

Tikinti
-------

2009-cu ildə Bixor bölgə rəhbərliyi daha əvvəl mövcud hava limanının uçuş-enmə zolağını genişləndirmək, yük terminalı tikmək və sərnişin terminalını yeniləmək üçün müqavilələr bağlamağa başlayır. Terminal yeniləməsinə yeni xidmətlərin açılması daxildir: avtomobil icarəsi, valyuta mübadiləsi, mağazalar və s. Bixor bölgə komissiyası, Avropa Komissiyasının nümayəndələri ilə 7 fevral 2014-cü ildə hava limanının yenilənməsi üçün Avropa fondlarından 30 milyon avro ayrılması barədə razılığa gəlir. Həmin il oktyabrın 20-də 2100 m uzunluğunda yeni bir uçuş-enmə zolağında, iki yolun və digər binaların tikinti işləri başlayır. Yük terminalı layihəsinin birinci hissəsinin icrası üçün vəsait yığılır və 30 oktyabr 2015-ci ildə uçuş-enmə zolağının modernləşdirilməsi başa çatdırılır.

2017-ci ilin mart ayından etibarən Ryanair Oradyadan Berqamo (Orio al Serio hava limanına) və Cirona (Cirona-Kosta Brava hava limanı), oktyabr ayından isə Eyndhoven, Memmingen, London və Veseyə uçuşlar həyata keçirdi. 2018-ci ilin mart ayında əməkdaşlıq dayandırılır, şirkətin bütün subsidiyaları əvvəlcədən aldığına dair məmurların verdiyi vədlərə baxmayaraq, uçuşlarda payı 85% -dən 95% -ə qədər dəyişir və tariflər bölgədəki digər hava limanlarına nisbətən daha aşağı olur.

Digər istifadə
--------------

### Hərbi

2009-cu ilin aprel ayından etibarən Oradyadakı NATO distant Təhsil Mərkəzi şəbəkəsinin bir hissəsi olmuşdur.

### Təcili yardım

Oradya hava limanında Pelikan Xəstəxanasına məxsus tibbi helikopter vardır. Vertolyot Bixor, Selaj, Satu Mare, Maramureş və Arad ərazilərinə xidmət edir. Helikopterlər ağır yaralıları Buxarest travma mərkəzlərinə çatdırır.

İstinadlar
----------

1. ↑  "Arxivlənmiş surət". 2019-03-27 tarixində arxivləşdirilib. İstifadə tarixi: 2020-05-15.
2. ↑  "Arxivlənmiş surət". 2019-03-27 tarixində arxivləşdirilib. İstifadə tarixi: 2020-05-15.
3. ↑  Lucrările la Aeroportul Oradea inaugurate Arxivləşdirilib 2016-03-29 at the Wayback Machine  (rum.)
4. ↑  Au inaugurat lucrările la Aeroportul Oradea Arxivləşdirilib 2019-03-27 at the Wayback Machine  (rum.)
5. ↑  Construction contract for the airport signed with austrian company Porr Arxivləşdirilib 2019-03-29 at the Wayback Machine  (ing.)
6. ↑  TAROM revine la Oradea începând cu 12 noiembrie Arxivləşdirilib 2019-03-27 at the Wayback Machine  (rum.)
7. ↑  Ryanair to stop flights from Oradea and Craiova, after closing Timisoara base Arxivləşdirilib 2019-03-27 at the Wayback Machine  (ing.)
8. ↑  Război în declaraţii pe tema zborurilor de la Oradea: Ioan Mang susţine că Ilie Bolojan e "politruc" Arxivləşdirilib 2019-03-26 at the Wayback Machine  (rum.)